LALIN ขาขึ้นต่อเนื่อง! บวกอีก 6% นิวไฮรอบเกือบ 2 ปี ลุ้นกำไรปีนี้โตเด่น-ซื้อเป้า 6.30 บ.
LALIN ขาขึ้นต่อเนื่อง! บวกอีก 6% นิวไฮรอบเกือบ 2 ปี ลุ้นกำไรปีนี้โตเด่น-ซื้อเป้า 6.30 บ.
LALIN ขาขึ้นต่อเนื่อง! บวกอีก 6% นิวไฮรอบเกือบ 2 ปี ลุ้นกำไรปีนี้โตเด่น-ซื้อเป้า 6.30 บ.
2 พ.ย. 2563

ผู้สื่อข่าวรายงานว่า บริษัท ลลิล พร็อพเพอร์ตี้ จำกัด (มหาชน) หรือ LALIN ณ เวลา 11.53 น. อยู่ที่ระดับ 6.05 บาท บวก 0.35 บาท หรือ 6.14% ด้วยมูลค่าซื้อขาย 15.88 ล้านบาท  ราคาหุ้นแรงในรอบเกือบ 2 ปี โดยเทียบตั้งแต่หุ้นยืนที่ระดับ 6.15 บาท เมื่อวันที่ 14 พ.ย. 61

บล.โกลเบล็ก ระบุในบทวิเคราะห์ว่า  แนะนำ “ซื้อ” ราคาเป้าหมาย 6.30 บาท/หุ้น คาดกำไรปกติปี 2563 เติบโต 17% และเติบโตต่อเนื่อง 12% ในปี 2564 : ในเดือนต.ค. 2563 บริษัทเปิดขายโครงการใหม่ครบ 7 โครงการมูลค่ารวม 5 พันล้านบาทเศษ ประมาณการรายได้ปี 2563 บนสมมติฐานอัตราการเติบโตของรายได้ 13% เท่ากับปี 2562 ส่งผลให้ประมาณการรายได้อยู่ที่ 5.2 พันล้านบาท 1H63 มีรายได้คิดเป็น 49% ของประมาณการทั้งปี คาดว่ารายได้ในช่วง 2H63 จะทำได้ใกล้เคียงกับ 1H63 ทำให้คาดรายได้ทั้งปีใกล้เคียงกับประมาณการ ด้วยสมมติฐานอัตรากำไรขั้นต้น 39% ใกล้เคียงกับ 1H63 และสัดส่วนค่าใช้จ่ายขายและบริหารต่อรายได้ที่ 10% ส่งผลให้ประมาณการกำไรปกติปี 2563 อยู่ที่ 1,045 ล้านบาท เพิ่มขึ้น 17% หากรวมรายการพิเศษจะมีกำไรสุทธิ 1,201 ล้านบาท เพิ่มขึ้น 35%
สำหรับปี 2564 คาดอัตราการเติบโตของรายได้ราว 10% ใกล้เคียงกับโยบายการรักษาระดับอัตราเติบโตขั้นต่ำ (ปี 2561  2562 รายได้เติบโต 14% และ 13% ตามลำดับ) คาดรายได้จากการโอนราว 5,746 ล้านบาท และคาดกำไรราว 1,170 ล้านบาท เติบโต 12% เมื่อเทียบกับกำไรปกติในปี 2563 จากการใช้สมมติฐานอัตรากำไรขั้นต้นที่ระดับ 39% และอัตราส่วนค่าใช้จ่ายในการขายและบริหารต่อรายได้เท่ากับ 10%
การประเมินมูลค่าหุ้น : ในการประเมินมูลค่าพื้นฐานด้วยวิธี PER โดยใช้ Prospect PER 5 เท่าซึ่งเท่ากับค่าเฉลี่ย 1SD ซึ่งต่ำกว่าค่าเฉลี่ยของหุ้นกลุ่มอสังหาริมทรัพย์ที่ระดับ 13 เท่า จากการประเมินกำไรต่อหุ้นปี 64 อยู่ที่ 1.26 บาทต่อหุ้น ได้ราคาเหมาะสมสำหรับปี 64 เท่ากับ 6.30 บาท ยังมีอัพไซต์จากราคาปิด พร้อมคาด yield ราว 9% สูงน่าสนใจลงทุนระยะยาวรับเงินปันผล ขณะที่หุ้นซื้อขายที่ PER และ PBV ต่ำกว่ากลุ่ม โดยมี Yield สูงกว่ากลุ่ม จึงแนะนำ ซื้อ เพื่อรอรับเงินปันผล